На основу члана 24. става 1. Закона о локалним изборима (''Службени гласник Републике Србије'', број: 129/07, 34/10- УС, 54/11, 12/2020 и 16/2020 – аутентично тумачење), Општинска изборна комисија, на седници одржаној дана 13.03.2020. године, у 14:20 часова, донела је

**Р Е Ш Е Њ Е**

**о проглашењу изборне листе**

**ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“**

1. Проглашава се Изборна листа **ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“,** са 27 кандидата за одборнике Скупштине општине Рача, за изборе расписане за 26. април 2020. године.
2. Решење ступа на снагу тренутком доношења.
3. Решење објавити на званичној интернет презентацији Општине Рача.

**О б р а з л о ж е њ е**

Дана 12.03.2020. године, Коалиција: „Социјалистичка партија Србије (СПС), Јединствена Србија (ЈС)“,поднела је Општинској изборној комисији изборну листу за избор одборника у Скупштини општине Рача, расписане за 26. април 2020. године, под називом ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“

Изборна листа је предата са 27 кандидата за одборнике Скупштине општине Рача .

Уз поднету изборну листу предлагач је Општинској изборној комисији доставио сву неопходну документацију, осим овлашћења за потписивање коалиционог споразума у прописаној форми (оригинал односно оверена копија), и сагласности Драгана Марковића Палме да буде носилац изборне листе, тако да је ОИК општине Рача, Закључком број **013-36/2020-I/04** од 12.03.2020. године, наложила подносиоцу изборне листе да отклони напред поменуте недостатке. Како је подносилац изборне листе поступио по налогу из предметног Закључка, дана 13.03.2020. године, то је ОИК општине Рача, на седници одржаној истог дана, у складу са чланом 24. ставом 1., а у вези са члановима 18., 19. и 20. Закона о локалним изборима, утврдила да су испуњени сви услови за проглашење изборне листе ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“, и применом горе наведених чланова Закона, дана 13.03.2020. године у 14:20 часова, једногласно прогласила изборну листу ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“

**Поука о правном леку:** Против овог Решења може се поднети Приговор Општинској изборној

комисији Општине Рача у року од 24 часа од дана доношења овог Решења.

**ОПШТИНСКА ИЗБОРНА КОМИСИЈА ОПШТИНЕ РАЧА**

**Број: 013-39/2020-I-04**

**Дана: 13.03.2020. године**

**Председник**

**Немања Лугавац**

**Доставити:**

**- Овлашћеном лицу за подношење изборне листе;**

**- Званичној интернет презентацији Општине Рача;**

**-Архиви.**